pythainlp/thai-wiki-dataset-v3 huggingface dataset:
ไทระ โนะ มาซากาโดะ

ไทระ โนะ มาซากาโตะ (; เสียชีวิต 25 มีนาคม ค.ศ. 940) เป็นเจ้าตระกูลผู้มีอิทธิพล (โกโซกุ) และซามูไรที่มีฐานอำนาจในภาคตะวันออกของญี่ปุ่นในยุคเฮอัง มีชื่อเสียงจากการเป็นผู้นำการก่อการกำเริบต่อราชสำนักในเกียวโตเป็นครั้งแรกเท่าที่มีการบันทึกในประวัติศาสตร์
== ประวัติช่วงต้น ==
มาซากาโตะเป็นบุตรชายคนหนึ่งของไทระ โนะ โยชิมาซะ (平良将) ซึ่งมีอีกชื่อว่า ไทระ โนะ โยชิโมจิ (平良持) แห่งตระกูลไทระสายคัมมุ (คัมมุ เฮชิ) ทายาทผู้สืบเชื้อสายจากจักรพรรดิคัมมุ (ครองราชย์ ค.ศ. 781–806) ผู้ถูกลดฐานันดรศักดิ์จากการเป็นเชื้อพระวงศ์ไปมีสถานะสามัญชนและได้รับพระราชทานชื่อสกุลไทระ  โยชิโมจิเป็นโอรสองค์หนึ่งของเจ้าชายทากาโมจิ  พระนัดดาหรือพระปนัดดาของจักรพรรดิคัมมุผู้ได้รับการแต่งตั้งเป็นรองเจ้าแคว้นของแคว้นคาซูซะ (ปัจจุบันอยู่ใจกลางจังหวัดชิบะ) ในปี ค.ศ. 889 (ศักราชคัมเปียวปีที่ 1) เหล่าบุตรชายของทากาโมจิได้รับดำรงตำแหน่งหลายตำแหน่งของแคว้นในภาคตะวันออกของญี่ปุ่น เช่น  ชินจูฟุ โชกุน ผู้บัญชาการทหารแห่งกองทหารรักษาการณ์ป้องกัน (ชินจูฟุ) ในแคว้นมุตสึ ทำหน้าที่ปราบปรามชาวเอมิชิทางเหนือ
มีรายละเอียดไม่มากเกี่ยวกับการเกิดและประวัติของมาซากาโดะในช่วงต้นเพราะขาดหลักฐานที่เป็นลายลักษณ์อักษร บันทึกลำดับวงศ์ตระกูล ซมปิ บุมเมียกุ (รวบรวม ค.ศ. 1377-1395) ระบุว่ามาซากาโตะเป็นบุตรชายคนที่ 3 จากบุตรชายทั้งหมด 8 คนของโยชิโมจิ ส่วนลำดับวงศ์ตระกูลของตระกูลโซมะ (สาขาที่แยกมาจากตระกูลชิบะซึ่งสืบเชื้อสายจากโยชิฟูมิ ลุงของมาซากาโดะ) โซมะ เคซุ (相馬系図) ระบุว่ามาซากาโดะเป็นบุตรชายคนที่ 2 จากบุตรชายทั้งหมด 7 คน โซมะ เคซุยังอ้างว่ามาซากาโดะมีชื่อเล่นว่า โซมะ โนะ โคจิโร (相馬小次郎, โคจิโร มีความหมายว่า "บุตรชายคนรองตัวน้อย") ในช่วงวัยเด็ก บอกเป็นนัยว่ามาซากาโดะเติบโตในเขตโซมะ (相馬郡) ในแคว้นชิโมซะ (ส่วนหนึ่งของทางตะวันตกเฉียงใต้ของจังหวัดอิบารากิในปัจจุบัน) แม้ว่าความน่าเชื่อถือของข้อมูลยังเป็นที่กังขา บางครั้งมีการระบุว่ามารดาของมาซากาโตะเป็นบุตรสาวของอางาตะ (โนะ) อินูไก โนะ ฮารูเอะ (県犬養春枝) ซึ่งอาจเป็นเจ้าตระกูลผู้มีอิทธิพลจากเขตโซมะ
== อ้างอิง ==
== บรรณานุกรม ==
Friday, Karl F. (2008). The First Samurai: the Life & Legend of the Warrior Rebel Taira Masakado New York:
ชุง!

"ชุง!"  เป็นเพลงของนักร้องชาวเกาหลีใต้ แทยัง ร้องรับเชิญโดยแร็ปเปอร์และนักร้องชาวไทย ลิซ่า แห่งวงแบล็กพิงก์ วางจำหน่ายเมื่อวันที่ 25 เมษายน 2023 ผ่านสังกัดเดอะแบล็กเลเบิล เป็นเพลงที่สองจากอีพีชุดที่สองของแทยัง ดาวน์ทูเอิร์ธ (2023)
== เบื้องหลัง ==
วันที่ 26 ธันวาคม 2022 มีการประกาศว่าแทยัง สมาชิกวงบิกแบง ได้ออกจากวายจีเอนเตอร์เทนเมนต์และเซ็นสัญญาฉบับใหม่กับเดอะแบล็กเลเบิล ซึ่งเป็นบริษัทในเครือของวายจีเอนเตอร์เทนเมนต์ ในเดือนมกราคม 2023 สื่อต่าง ๆ รายงานว่าแทยังจะกลับมาพร้อมกับซิงเกิลก่อนวางจำหน่ายในอัลบัมที่กำลังจะมาถึงของเขา ซิงเกิล "ไวบ์" ร้องรับเชิญโดยจีมิน สมาชิกวงบีทีเอส เปิดตัวอย่างเป็นทางการเมื่อวันที่ 13 มกราคม นับเป็นซิงเกิลใหม่ในรอบห้าปีของแทยัง นับตั้งแต่ ไวต์ไนต์ (2017) เมื่อวันที่ 28 มีนาคม เดอะแบล็กเลเบิลยืนยันว่าแทยังกำลังทำอัลบั้มที่จะวางจำหน่ายในเดือนเมษายน จากนั้นในวันที่ 12 เมษายน มีการประกาศผ่าน โอเซน ว่าลิซ่า สมาชิกวงแบล็กพิงก์ จะเป็นนักร้องรับเชิญให้กับเพลงในอัลบั้มและร่วมแสดงอยู่ในมิวสิกวิดีโอด้วย วันถัดมา มีการประกาศว่าอีพีชุดที่สอง ดาวน์ทูเอิร์ธ มีกำหนดวางจำหน่ายในวันที่ 25 เมษายน การทำงานร่วมกับลิซ่า มีการประกาศชื่อเพลงว่า "ชุง!" ในวันที่ 19 เมษายน พร้อมกับโปสเตอร์ทีเซอร์ของวิดีโอการแสดง และเผยแพร่วิดีโอทีเซอร์ในวันที่ 22 เมษายน "ชุง!" ออกวางจำหน่ายในรูปแบบดิจิทัลดาวน์โหลดและสตรีมมิงในฐานะเพลงที่สองจาก ดาวน์ทูเอิร์ธ เมื่อวันที่ 25 เมษายน โดยเดอะแบล็กเลเบิล
==ชาร์ต==
===รายสัปดาห์===
=== รายเดือน===
== อ้างอิง ==
เพลงในปี พ.ศ. 2566
เพลงภาษาเกาหลี
ทอมมี ลอว์เรนซ์

โธมัส จอห์นสโตน ลอว์เรนซ์ (Thomas Johnstone Lawrence: 14 พฤษภาคม 1940 – 10 มกราคม 2018) เป็นอดีตนักฟุตบอลอาชีพชาวสกอตแลนด์ซึ่งเล่นเป็นผู้รักษาประตูให้กับลิเวอร์พูลและแทรนเมียร์โรเวอส์ตั้งแต่ทศวรรษที่ 1950 ถึง 1970 ลอว์เรนซ์อยู่กับลิเวอร์พูลเป็นเวลา 14 ปี ลงเล่นในลีกมากกว่า 300 นัด และเขาเล่นให้ทีมชาติสกอตแลนด์ 3 นัดในช่วงทศวรรษที่ 1960
== ระดับสโมสร ==
=== ลิเวอร์พูล, 1957–1971 ===
ลอว์เรนซ์อายุ 17 ปี เซ็นสัญญากับลิเวอร์พูลภายใต้การคุมทีมทีมของฟิล เทย์เลอร์ ในปี 1957 เขาประเดิมสนามในนามทีมชุดใหญ่ภายใต้การคุมทีมของ บิลล์ แชงคลี ผู้จัดการทีมคนใหม่ ซึ่งสืบทอดตำแหน่งต่อจากเทย์เลอร์ โดยลงเล่นในเกมที่พ่าย 0–1 ต่อเวสต์บรอมมิชอัลเบียน ที่ฮอว์ธอร์น เมื่อวันที่ 27 ตุลาคม 1962 คลีนชีตแรกของเขาเกิดขึ้นในวันที่ 17 พฤศจิกายน เมื่อลิเวอร์พูลเอาชนะ เลย์ตัน โอเรียนท์ เพื่อนร่วมทีมที่หวังเลื่อนชั้น ที่แอนฟีลด์ 5–0 โดยโรเจอร์ ฮันต์ทำแฮตทริก
ลอว์เรนซ์ยังคงรักษาเสื้อหมายเลข 1 ของทีมไว้ได้ (ตำแหน่งผู้รักษาประตูมือ 1 ของทีม) ในฤดูกาลนั้นเขาลงสนามไป 35 นัด รวมถึงพาลิเวอร์พูลเข้าสู่รอบรองชนะเลิศเอฟเอคัพ ที่ฮิลส์โบโรด้วย เลสเตอร์ซิตีเป็นคู่ต่อสู้ของพวกเขาและขัดขวางไม่ให้หงส์แดงเข้าถึงเอฟเอคัพรอบชิงชนะเลิศ 1963 ด้วยการชนะ 1–0
== เกียรตินิยม ==
===ลิเวอร์พูล===
ฟุตบอลลีกดิวิชั่นหนึ่ง ค.ศ.1963–64 และในปี ค.ศ.1965–66
เอฟเอ คัพ ค.ศ. 1965
FA Charity Shield ค.ศ.1964-  1965 และในปี ค.ศ.1966
== การเสียชีวิต ==
หลังจากลอว์เรนซ์เกษียณจากฟุตบอลอาชีพ เขากลับมาทำงานที่ไรแลนด์ส เป็นผู้ผลิตสายไฟ
ในเดือนกุมภาพันธ์ 2015 ลอว์เรนซ์ถูกสัมภาษณ์โดยไม่ได้ตั้งใจ บนท้องถนนโดยนักข่าวบีบีซี สจวร์ต ฟลินเดอร์ส ซึ่งถามว่าพวกเขาจำเกมเอฟเอ คัพรอบที่ห้าในปี 1966–67 ระหว่างลิเวอร์พูลกับเอฟเวอร์ตันได้หรือไม่ ลอว์เรนซ์ตอบว่า ใช่ ฉันทำได้ ฉันเล่นในนั้น ฉันเป็น ผู้รักษาประตู ของลิเวอร์พูล
ลอว์เรนซ์เสียชีวิตเมื่อวันที่ 10 มกราคม พ.ศ. 2561 ในเมืองวอร์ริงตัน , เชชเชอร์ขณะอายุ 77 ปี
== อ้างอิง ==
ผู้รักษาประตูฟุตบอลชาย
ผู้เล่นสโมสรฟุตบอลลิเวอร์พูล
ผู้เล่นสโมสรฟุตบอลแทรนเมียร์โรเวอส์
นักฟุตบอลทีมชาติสกอตแลนด์
ผู้เล่นในฟุตบอลลีกอังกฤษ
มารตัณฑสูรยมนเทียร

มารตัณฑสูรยมนเทียร หรือ มนเทียรพระอาทิตย์มารตัณฑ์ (Martand Sun Temple) เป็นโบสถ์พราหมณ์ที่สร้างขึ้นในศตวรรษที่ 8 เชื่อว่าสร้างขึ้นโดยกษัตริย์ลลิตาทิตยะ มุกตปีฑะแห่งจักรวรรดิกรโกฏ มนเทียรตั้งอยู่ไม่ไกลจากเมืองอนันตนาคในหุบเขากัศมีร์ ชัมมูและกัศมีร์ ประเทศอินเดีย มนเทียรนี้สร้างขึ้นเพื่อบูชาพระสูรยะ เทพเจ้าแห่งดวงอาทิตย์ในคติศาสนาฮินดู และมีอีกนามคือ มารตัณฑะ (मार्तण्ड|translit=Mārtaṇḍa|label=none) มนเทียรถูกทำลายลงโดยผู้นำซีกันดาร์ ชาห์ มีรี ชาวมุสลิมในระหว่างความพยายามทำให้หุบเขากัศมีร์เปลี่ยนศาสนาเป็นอิสลาม หลังจากนั้นซากของมนเทียรยังเสียหายเพิ่มเติมจากแผ่นดินไหวในพื้นที่อีก
มนเทียรตั้งอยู่บนยอดของที่ราบสูงซึ่งสามารถมองเห็นทิวของหุบเขากัศมีร์ทั้งหมดได้ จากการศึกษาซากและการค้นพบทางโบราณคดี ทำให้อาจพูดได้ว่ามนเทียรนี้เป็นสิ่งปลูกสร้างตัวอย่างชิ้นเยี่ยมของสถาปัตยกรรมกัศมีร์ ซึ่งผสมผสานรูปแบบของคันธาระ, คุปตะ และ จีน เข้าด้วยกัน หินปูนก้อนใหญ่ของมนเทียรฉาบเข้าด้วยกันโดยใช้ปูนไลม์ (Lime mortar) เนื่องจากหลักฐานทางประวัติศาสตร์เสนอว่าการใช้งานปูนไลม์ในอินเดียเหนือเริ่มแพร่หลายหลังรัฐสุลต่านเดลีเรืองอำนาจในศตวรรษที่ 13 ทำให้มีการเสนอว่ากษัตริย์ลลิตาทิตยะได้ว่าจ้างให้ช่างจากบีแซนทีนมาเป็นผู้ออกแบบมนเทียร
กรมสำรวจโบราณคดีอินเดียประกาศให้มนเทียรเป็นสถานที่อันมีความสำคัญระดับชาติ ในปี 2012 มารตัณฑสูรยมนเทียรเป็นหนึ่งในสามจุดหมายในการแสวงบุญของบัณฑิตชาวกัศมีร์ ควบคู่กับศรฑาปีฐ และ อมรนาถมนเทียร
==อ้างอิง==
โบสถ์พราหมณ์ในชัมมูและกัศมีร์
มุปปันตัล

มุปปันตัล (முப்பந்தல்; Muppandal) เป็นหมู่บ้านขนาดเล็กในอำเภอกันยากุมารี รัฐทมิฬนาฑู ทางตอนใต้ของประเทศอินเดีย ตั้งอยู่ในภูมิภาคที่มีภูมิประเทศเป็นหุบเขา และได้รับลมจากทะเลอาหรับพัดแทรกผ่านหุบเขาเข้ามา
หมู่บ้านนี้ได้รับประโยชน์ทางเศรษฐกิจอย่างมากจากการสร้าทุ่งกังหันลมมุปปันตัลซึ่งใช้ในการผลิตกระแสไฟฟ้าจากแรงลม ทุ่งกังหันลมนี้ถือเป็นทุ่งกังหันลมบนดินที่ใหญ่ที่สุดอันดับสองของโลก และดึงดูดการลงทุนในภาคธุรกิจพลังงานทดแทนจากนักลงทุนข้ามชาติ สร้างงานหลายพันตำแหน่งและช่วยให้ความเป็นอยู่ของคนในหมู่บ้านดีขึ้น เนื่องด้วยที่ตั้งทางภูมิศาสตร์ของมุปปันตัลประกอบกับลมมรสุมรายฤดูทำให้ที่นี่เหมาะสมมากต่อการสร้างทุ่งกังหันลมเพื่อผลิตพลังงานไฟฟ้า ขีดความสามารถในการผลิตพลังงานไฟฟ้าของทุ่งกังหันลมในมุปปันตัลและบริเวณโดยรอบมีการประมาณไว้อยู่ที่ 1500 MW หรือคิดเป็น 20% ของอินเดียทั้งประเทศ
ในมุปปันตัลเป็นที่ตั้งของศาลเจ้าบูชาอวไวยาร์ ผู้เป็นกวีฮินดูในยุคสังฆัม โดยมนเทียรนี้ตามธรรมเนียมเชื่อว่าเป็นจุดที่เธอเสียชีวิตลง ตามตำนานว่ากันว่าอวไวยาร์เมื่อครั้นเข้าร่วมพิธีสมรสได้ส่งคำเชิญผู้นำแห่งอาณาจักรเจระ, โจฬะ และ ปาณฑยะ กษัตริย์ของทั้งสามอาณาจักรได้สร้างมณฑป (หรือ ปันตัล) ขึ้นสามหลังบนที่ดินที่ได้จัดสรรไว้ให้ จึงเป็นที่มาของชื่อมุปปันตัล อันแปลว่าสามปันตัล
==อ้างอิง==
==แหล่งข้อมูลอื่น==
Tapping the Wind - India
Massive wind turbine generator installed near Koodankulam
Power Stations - India's Largest Windpower Facilities (10 MW and Greater)
รัฐทมิฬนาฑู
เฉียว ฉือ

เฉียว ฉือ (s=乔石|t=喬石|p=Qiáo Shí; 24 ธันวาคม พ.ศ. 2467 – 14 มิถุนายน พ.ศ. 2558) ชื่อเดิม เจี่ยง จื้อถง (蒋志彤) เป็นนักการเมืองชาวจีนและเป็นหนึ่งในผู้นำระดับสูงของพรรคคอมมิวนิสต์จีน เขาเป็นสมาชิกคณะกรรมาธิถาวรการประจำกรมการเมืองพรรคคอมมิวนิสต์จีน ซึ่งเป็นองค์กรที่มีอำนาจตัดสินใจสูงสุดของประเทศระหว่างปี พ.ศ. 2530–2540 เขาเป็นคู่แข่งกับเจียง เจ๋อหมินในการชิงตำแหน่งผู้นำสูงสุดของจีน แต่ประสบความพ่ายแพ้ เขาจึงได้รับตำแหน่งประธานสภาประชาชนแห่งชาติแทน และถูกนับเป็นผู้ที่มีอำนาจมากเป็นอันดับ 3 ของประเทศ ตั้งแต่ปี พ.ศ. 2536 จนกระทั่งเกษียณอายุในปี 2541
เมื่อเปรียบเทียบกับกับเจียง เจ๋อหมิน เฉียวมีจุดยืนที่เสรีมากกว่าในนโยบายการเมืองและเศรษฐกิจ ส่งเสริมหลักนิติธรรมและการปฏิรูปที่มุ่งเน้นตลาดของรัฐวิสาหกิจ
== ชีวิตช่วงต้น ==
== ยุคเหมา ==
== ขึ้นสู่อำนาจ ==
== เกษียณ ==
== ความเสื่อมอำนาจและการเสียชีวิต ==
== ครอบครัว ==
== เกียรติยศ ==
== อ้างอิง ==
ยาสึมิจิ คุชิดะ

ยาสึมิจิ คุชิดะ (, 6 มิถุนายน 1976 - 1 เมษายน 2023) เป็นนักพากย์ชายชาวญี่ปุ่น สังกัดเมาซูโปรโมชัน  เกิดที่จังหวัดอิบารากิ ส่วนสูง 185 ซม.
เสียชีวิตเมื่อวันที่ 1 เมษายน 2023 อายุ 46 ปี ไม่ทราบสาเหตุของการเสียชีวิต เป็นโสดมาตลอดชีวิต
== อ้างอิง ==
บุคคลที่เสียชีวิตในปี พ.ศ. 2566
บุคคลที่เกิดในปี พ.ศ. 2519
บุคคลจากจังหวัดอิบารากิ
นักพากย์ชายชาวญี่ปุ่น
ริเอะ สึเองาระ

ริเอะ สึเองาระ (, เกิด 8 มกราคม 1990) เป็นนักพากย์หญิงชาวญี่ปุ่น สังกัดเค็นโปรดักชัน เกิดที่จังหวัดคานางาวะ มีชื่อเล่นว่า ซูจี (すーじー)
== ชีวประวัติ ==
เข้าร่วมเค็นโปรดักชันในเดือนเมษายน 2012 และในปี 2013 ได้พากย์เป็นโทโยกาวะ ฟูกะในเกมไอดอลมาสเตอร์ มิลเลียนไลฟ์! ซึ่งถือเป็นตัวละครตัวแรกที่มีชื่อที่เธอได้พากย์ นอกจากนี้ ในเดือนกันยายนของปีเดียวกันยังได้พากย์เป็นโคโมริ ยุย ตัวเอกอนิเมะเรื่อง DIABOLIK LOVERS
ในปี 2020 เริ่มถ่ายทอดสดทางอินเทอร์เน็ตส่วนตัว 2 ครั้ง ได้ออกอากาศการพูดคุยบน TwitCasting และเผยแพร่แคสต์เกมบนยูทูบอย่างสม่ำเสมอ
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2533
บุคคลจากจังหวัดคานางาวะ
นักพากย์หญิงชาวญี่ปุ่น
นากรรโกวิล

นากรรโกวิล (நாகர்கோவில்; Nagercoil หรือ Nagarkovil; แปลว่า โกวิลแห่งนาค) เป็นนครและศูนย์กลางการปกครองของอำเภอกันยากุมารีในรัฐทมิฬนาฑู ใกล้กับปลายใต้สุดของคาบสมุทรอินเดีย ตั้งในภูมิศาสตร์ระหว่างเทือกเขาฆาฏตะวันตกกับทะเลอาหรับ นครนากรรโกวิลในปัจจุบันเติบโตขึ้นรอบ ๆ เมืองโบราณโกฏฏาร์ซึ่งมีประวัติศาสตร์ย้อนไปได้ถึงสมัยสังฆัม ปัจจุบันโกฏฏาร์เป็นส่วนหนึ่งของนครนากรรโกวิล ในปัจจุบัน นากรรโกวิลตลอดจนอำเภอกันยากุมารีได้รับการจัดอันดับต้น ๆ ในตัวชี้วัด HDI ของรัฐทมิฬนาฑู
นากรรโกวิลเป็นศูนย์กลางทางเศรษฐกิจของอำเภอ และมีธุรกิจการท่องเที่ยว พลังงานลม บริการไอที การประมง การเพาะปลูกยาง กานพลู พืชดอก การผลิตแหจับปลา ผลิตภัณฑ์ยาง เป็นต้น นากรรโกวิลยังเป็นที่รู้จักจาก กานพลูนากรรโกวิล ('Nagercoil Cloves') ซึ่งเป็นกานพลูแห้งที่มีคุณภาพโดดเด่นในตลาดเครื่องเทศ โดดเด่นด้วยกลิ่นและคุณค่าทางการแพทย์ นากรรโกวิลยังเป็นที่ตั้งของโรงงานผลิตกระสวยอวกาศและดาวเทียมให้กับองค์การศึกษาอวกาศอินเดีย ซึ่งตั้งอยู่ที่ไอเอสอาร์โอโปรปุลชั่นคอมเพล็กซ์ในแถบเขามเหนทรคีรี
==อ้างอิง==
เมืองในรัฐทมิฬนาฑู
ไฮไฟรัช

ไฮไฟรัช (Hi-Fi Rush) เป็นวิดีโอเกมแอ็กชันที่ใช้จังหวะดนตรี พัฒนาโดยแทงโกเกมเวิร์คส์ และจัดจำหน่ายโดยเบเธสด้าซอฟท์เวิร์คส์ สำหรับไมโครซอฟท์ วินโดวส์ เอกซ์บอกซ์ซีรีส์เอกซ์และซีรีส์เอส ตัวเกมประกาศเปิดตัวในวันที่ 25 มกราคม ค.ศ. 2023 และวางจำหน่ายทั่วโลกในวันเดียวกัน
ตัวเกมดำเนินเนื้อเรื่องโดยชัย (พากย์เสียงโดยร็อบบี เดย์มอนด์ ในภาษาอังกฤษและฮิโระ ชิโมโนะในภาษาญี่ปุ่น) ผู้ที่ประกาศตัวเองว่าเป็น "ร็อกสตาร์แห่งอนาคต"  ซึ่งเครื่องเล่นเพลงของเขาถูกฝังอยู่ในหน้าอกโดยไม่ได้ตั้งใจระหว่างการผ่าตัดทางไซเบอร์เนติกส์ ทำให้เขาสามารถต่อสู้อย่างมีจังหวะและรับรู้โลกอีกครั้งผ่านการสังเคราะห์สิ่งแวดล้อม เมื่อถูกตราหน้าว่าเป็น "ความบกพร่อง" และถูกตามล่าโดยบริษัทที่เปลี่ยนเขา วงของชัยจึงรวมกลุ่มกับเพื่อนใหม่เพื่อเอาชนะผู้บริหารของบริษัทและหยุดแผนการของพวกเขา ไฮไฟรัช มีเพลงลิขสิทธิ์จากวงดนตรีเช่นเดอะแบล็กคีย์สและไนน์อินช์เนลส์
เมื่อตัวเกมวางจำหน่าย ไฮไฟรัช ได้รับกระแสวิจารณ์ในเชิงบวกจากนักวิจารณ์ ซึ่งยกย่องสไตล์ภาพ การกำกับภาพ อารมณ์ขัน ตัวละคร และการต่อสู้ แม้ว่าจะถูกวิจารณ์ในเรื่องของความซ้ำซ้อน การออกแบบด่าน และเพลงประกอบที่จำกัดก็ตาม
== อ้างอิง ==
== แหล่งข้อมูลอื่น ==
วิดีโอเกมที่ออกวางจำหน่ายในปี พ.ศ. 2566
เกมสำหรับวินโดวส์
เกมสำหรับเอกซ์บอกซ์ซีรีส์เอกซ์และซีรีส์เอส
วิดีโอเกมแอ็กชัน
วิดีโอเกมบันเทิงคดีแนววิทยาศาสตร์
วิดีโอเกมที่พัฒนาขึ้นในประเทศญี่ปุ่น
สงครามกลางเมืองพม่า (พ.ศ. 2564–ปัจจุบัน)

สงครามกลางเมืองพม่า (Myanmar civil war) เป็นสงครามกลางเมืองที่ดำเนินอยู่หลังจากการก่อความไม่สงบที่ดำเนินมายาวนานของพม่า ซึ่งทวีความรุนแรงขึ้นอย่างมากจากการตอบสนองต่อการรัฐประหารปี 2021 และการปราบปรามอย่างรุนแรงต่อการประท้วงต่อต้านรัฐประหารในเวลาต่อมา
ในช่วงหลายเดือนหลังการรัฐประหาร ฝ่ายค้านเริ่มรวมตัวกันเป็นรัฐบาลเอกภาพแห่งชาติพม่า และเปิดฉากโจมตีรัฐบาลทหาร ภายในปี 2022 ฝ่ายค้านได้ควบคุมดินแดนจำนวนมากแม้ว่าจะมีประชากรเบาบางก็ตาม การโจมตีของรัฐบาลทหารในหลายหมู่บ้านและตามเมืองต่าง ๆ ได้ทำให้ผู้คนนับหมื่นคนไร้ที่อยู่อาศัย ในวันครบรอบ 2 ปีรัฐประหาร ในเดือนกุมภาพันธ์ 2023 มี่นอองไลง์ ประธานสภาบริหารแห่งรัฐ ยอมรับว่าสูญเสียเมืองไป “มากกว่า 1 ใน 3” ผู้สังเกตการณ์อิสระตั้งข้อสังเกตว่าจำนวนที่แท้จริงน่าจะสูงกว่ามาก โดยมีเพียง 72 เมืองจากทั้งหมด 330 เมืองที่ยังอยู่ภายใต้การควบคุมของกองทัพพม่า
ณ เดือนกันยายน 2022 ผู้คนจำนวน 1.3 ล้านคนต้องกลายเป็นผู้ไร้ถิ่นที่อยู่ และมีเด็กมากกว่า 13,000 คนถูกสังหาร
== หมายเหตุ ==
== อ้างอิง ==
ประเทศพม่าในปี พ.ศ. 2564
ประเทศพม่าในปี พ.ศ. 2565
ประเทศพม่าในปี พ.ศ. 2566
ความขัดแย้งภายในพม่า
ยูนิกซ์ซิสเต็มไฟฟ์

ยูนิกซ์ซิสเต็มไฟฟ์ (text=Unix System V) เป็นหนึ่งในระบบปฏิบัติการ ยูนิกซ์เวอร์ชันเชิงพาณิชย์รุ่นแรกๆ ได้รับการพัฒนาครั้งแรกโดยเอทีแอนด์ทีและเปิดตัวครั้งแรกในปี 1983 ซิสเต็มไฟฟ์สี่เวอร์ชันหลักออกวางจำหน่าย ตั้งเป็นหมายเลข 1, 2, 3 และ 4 ซิสเต็มไฟฟ์ รีลีส 4 (System V Release 4 หรือ SVR4) เป็นเวอร์ชันที่ประสบความสำเร็จมากที่สุดในเชิงพาณิชย์ โดยเป็นผลมาจากความพยายามที่วางตลาดในชื่อ Unix System Unification ซึ่งได้รับความร่วมมือจากผู้จำหน่ายยูนิกซ์รายใหญ่ มันเป็นที่มาของฟีเจอร์ยูนิกซ์เชิงพาณิชย์ทั่วไปหลายประการ บางครั้ง System V ก็จะย่อเป็น SysV
== ภาพรวม ==
=== ปฐมบท ===



ซิสเต็มไฟฟ์เป็นผู้สืบทอดต่อจากยูนิกซ์ซิสเต็มทรี  (text=Unix System III)ในปี 1982 ในขณะที่เอทีแอนด์ทีพัฒนาและจำหน่ายฮาร์ดแวร์ที่ใช้ซิสเต็มไฟฟ์ ลูกค้าส่วนใหญ่ใช้งานเวอร์ชันจากตัวแทนจำหน่าย โดยอิงตามการใช้งานอ้างอิงของ AT&T เอกสารมาตรฐานที่เรียกว่า System V Interface Definition ได้สรุปคุณลักษณะและลักษณะการทำงานเริ่มต้นของการใช้งาน
=== การสนับสนุนของเอทีแอนด์ที ===
ในช่วงปีแห่งการก่อตั้งแผนกธุรกิจคอมพิวเตอร์ของเอทีแอนด์ที แผนกนี้ได้ผ่านขั้นตอนต่างๆ ของกลุ่มซอฟต์แวร์ซิสเต็มไฟฟ์โดยเริ่มจาก Unix Support Group (USG) ตามด้วย Unix System Development Laboratory (USDL) ตามด้วย AT&T Information Systems (ATTIS) และสุดท้ายคือ Unix System Laboratories (USL)
=== การแข่งขันกับเบิร์กลีย์ซอฟต์แวร์ดิสทริบิวชัน ===
ในช่วงทศวรรษ 1980 และต้นทศวรรษ 1990 ยูนิกซ์ซิสเต็มไฟฟ์ และเบิร์กลีย์ซอฟต์แวร์ดิสทริบิวชัน (Berkeley Software Distribution หรือ BSD) เป็นเวอร์ชันหลักสองเวอร์ชันของยูนิกซ์ ในอดีต BSD มักถูกเรียกว่า "BSD Unix" หรือ "Berkeley Unix" 
== อ้างอิง ==
แยก จปร.

แยก จปร. เป็นทางแยกแห่งหนึ่งในกรุงเทพมหานคร เป็นจุดตัดระหว่างถนนราชดำเนินนอกกับถนนวิสุทธิกษัตริย์ (ทางทิศตะวันตก) และถนนจักรพรรดิพงษ์ (ทางทิศตะวันออก) ในพื้นที่แขวงบ้านพานถมกับแขวงบางขุนพรหม เขตพระนคร และแขวงวัดโสมนัส เขตป้อมปราบศัตรูพ่าย
ชื่อของทางแยก จปร. มาจากการที่ในอดีตบริเวณทางแยกเป็นที่ตั้งของโรงเรียนนายร้อยพระจุลจอมเกล้าซึ่งมีชื่อย่อว่า รร.จปร. ก่อนที่จะย้ายไปตั้งที่จังหวัดนครนายกใน พ.ศ. 2529 ปัจจุบันพื้นที่ดังกล่าวเป็นที่ตั้งกองบัญชาการกองทัพบก
บริเวณแยก จปร. ในปัจจุบันเป็นที่ตั้งของหน่วยงานราชการหลายแห่ง เช่น กระทรวงเกษตรและสหกรณ์ กระทรวงการท่องเที่ยวและกีฬา กระทรวงคมนาคม โรงเรียนแผนที่กรมแผนที่ทหาร
อนึ่ง ยังมีแยก จปร. อีกแห่งที่อำเภอเมืองนครนายก จังหวัดนครนายก โดยเป็นจุดตัดระหว่างถนนสุวรรณศร, ทางหลวงแผ่นดินหมายเลข 3052 (ป่าส้าน–เขาชะโงก หรือถนนทางเข้าโรงเรียนนายร้อยพระจุลจอมเกล้า) และทางหลวงแผ่นดินหมายเลข 3428 (เขาชะโงก–ท้ายทอง)
== อ้างอิง ==
จปร.
จปร.
ดอยนางนอน

ดอยนางนอน เป็นทิวเขาในตำบลโป่งงาม ตำบลโป่งผา และตำบลเวียงพางคำ อำเภอแม่สาย จังหวัดเชียงราย บางส่วนของดอยนางนอนอยู่ในการดูแลของวนอุทยานถ้ำหลวง-ขุนน้ำนางนอน
เมื่อ พ.ศ. 2561 เป็นที่รู้จักจากเหตุการณ์ช่วยเหลือผู้ติดอยู่ในถ้ำหลวง-ขุนน้ำนางนอน ดอยนางนอน
==ตำนาน==
แนวทิวเขาทอดตัวคล้ายผู้หญิงนอนเหยียดยาวจึงเป็นที่มาของชื่อดอยนางนอน เดิมชื่อ ดอยตายสะ หรือ ดอยสามเส้า มีตำนานเกี่ยวข้องกับปู่เจ้าลาวจก ดอยส่วนที่ศีรษะเรียกว่า "ดอยจ้อง" หรือ "ดอยจิกจ้อง" (เดิมเรียกดอยนี้ว่า ดอยท่าหรือดอยต้า) เป็นดอยของลูกชายปู่เจ้าลาวจกที่รอคอยพ่อ ดอยลูกถัดมาเรียกว่า "ดอยย่าเฒ่า" ซึ่งเป็นภรรยาของปู่เจ้าลาวจก ส่วนดอยอีกลูกหนึ่งคือ "ดอยดินแดง" หรือ "ดอยปู่เจ้าลาวจก" หรือเป็นที่รู้จักกันดีในนามของ "ดอยตุง" ซึ่งเป็นจุดที่สูงที่สุดของดอยนางนอน และเป็นที่ประดิษฐานพระธาตุดอยตุง
มีตำนานเล่าว่า มีเจ้าหญิงองค์หนึ่งแห่งเมืองเชียงรุ้ง สิบสองปันนา แอบชอบพอกับชายหนุ่มคนดูแลม้า จนกระทั่งนางตั้งครรภ์ และกลัวว่าพระบิดาของนางจะลงโทษ จึงพากันหนีมาถึงแคว้นไชยนารายณ์ ทั้งสองเกิดอ่อนเพลีย ชายหนุ่มจึงบอกให้เจ้าหญิงนอนพัก ส่วนชายหนุ่มออกไปหาอาหารมาให้ แต่ก็ถูกทหารของพระบิดาที่ติดตามมาฆ่าตาย เจ้าหญิงรออยู่นาน ชายที่ตนรักก็ไม่มานางจึงตัดสินใจบูชารักโดยเอาปิ่นปักผมแทงศีรษะละสังขาร
อีกตำนานเล่าว่า เจ้าหญิงเมืองพุกามกรีธาทัพออกตามหาเจ้าชายที่นางรัก นางออกรบเรื่อยมาจนมาถึงเวียงสี่ทวงจึงพบกับเจ้าชาย แต่ปรากฏว่าเจ้าชายหนีหายไปกับสาวสวยชาวเวียงนี้อีกครั้ง นางรู้สึกเศร้าสลดจนตรอมใจตาย ก่อนตายได้อธิฐานให้ร่างกลายเป็นเทือกเขา
ยังมีตำนานเล่าว่า พญาครุฑลักพาลูกสาวพญานาค มาแอบซุกซ่อนอยู่ในเทือกเขาแห่งนี้ พญานาคผู้พ่อออกตามหาจนได้พบว่าลูกสาวนอนอยู่กับพญาครุฑในบริเวณที่เป็นต้นน้ำ ปัจจุบันเรียกว่า "ขุนน้ำนางนอน" พญานาคได้ขอลูกสาวคืน แต่พญาครุฑขอแลกกับทองคำ ก่อนกลับพญานาคได้สร้างพระธาตุจอมนาคไว้
==อ้างอิง==
ภูเขาในจังหวัดเชียงราย
คติชนไทย
ปฏิบัติการค้นหาและกู้ภัยถ้ำหลวง
อำเภอแม่สาย
ศิลาจารึกซีอาน

ศิลาจารึกซีอาน (Xi'an Stele) หรือ ศิลาจารึกจิ่งเจี้ยว (c=景教碑|p= Jǐngjiào bēi) หรือ "ศิลาจารึกเนสเตอร์" เป็นศิลาจารึกสมัยราชวงศ์ถัง สร้างขึ้นในปี 781 และจดบันทึกประวัติศาสตร์ 150 ปีของศาสนาคริสต์ในประเทศจีนในยุคแรก ศิลาจารึกนี้เป็นหินปูนความสูง  จารึกด้วยอักษรภาษาจีนและซีเรีย บรรยายถึงการมีอยู่ของชุมชนคริสต์ชนในหลายนครในจีนตอนเหนือ และแสดงให้เห็นว่าคริสตจักรตะวันออกได้รับการยอมรับโดยจักรพรรดิไท่ซงแห่งราชวงศ์ถัง ผ่านความพยายามของคณะมิชชันนารีอาโลเปนในปี 635 เนื้อความของจารึกระบุว่าอาโลเปนและคณะมิชชันนารีคริสต์ศาสนาแบบซีเรียเดินทางมายังจีนผ่านทางต่าฉิน (โรมันตะวันออก) ในปีที่เก้าในรัชสมัยของจักรพรรดิไท่ซง (คือปี 635) พร้อมทั้งเอกสารและรูปเคารพต่าง ๆ สงฆ์ในสังกัดคริสตจักรตะวันออกนามว่าอาดัม เป็นผู้พรรณาเนื้อความบนจารึกนี้
จารึกถูกฝังในปี 845 เป็นไปได้ว่าระหว่างการกดขี่ทางศาสนา ซึ่งไล่ล่าประหารชีวิตพุทธศาสนิกชนแต่ก็กระทบต่อคริสต์ศาสนิกชนเช่นกัน จารึกได้ถูกค้นพบอีกครั้งในสมัยราชวงศ์หมิงในปี 1625 ด้านหลังวัดชงเริน (Chongren Temple; 崇仁寺) นอกนครซีอาน ตามบันทึกของนักบวชคณะเยสุอิต อัลวาโร เซเมโด คนงานที่ค้นพบจารึกนี้ได้นำไปรายงานต่อผู้ว่าการเมืองทันที ต่อมาผู้ว่าได้เดินทางมายังพื้นที่ที่ขุดพบ แล้วมีคำสั่งให้ก่อสร้างฐานและหลังคาครอบ รวมถึงมอบหมายให้อารามพุทธแห่งหนึ่งที่ตั้งอยู่ใกล้กันเป็นผู้ดูแล ปัจจุบัน จารึกจัดแสดงอยู่ที่ป่าจารึกในซีอาน ประเทศจีน
==อ้างอิง==
==แหล่งข้อมูลอื่น==
Henri Havret sj, La stèle chrétienne de Si Ngan-fou, Parts 1–3. เนื้อหาเต็มเข้าถึงได้จาก Gallica:
* ตอน 1 (1895)
* ตอน 2 (1897)
* ตอน 3 (1902)
บางตอนสามารถพบได้บน on archive.org.
. Originally published by: Hutchinson & Co, London, 1924.
Stele text in English from researchers at Fordham University; actually 1855 translation of A. Wiley
Large photograph of a rubbing of the stele from University of Birmingham (scroll to bottom of page)
"The Jesus Messiah of Xi'an" ― translation and exposition of doctrinal passages in the stele text. From B. Vermander (ed.), Le Christ Chinois, Héritages et espérance (Paris: Desclée de Brouwer, 1998).
Photos of a replica of the Nestorian Stele in Xi-an; photos are of a replica located in Japan Japanese text.
SIR E. A. WALLIS BUDGE, KT.,  THE MONKS OF KUBLAl KHAN EMPEROR OF CHINA (1928) - contains reproductions of early photographs of the stele where it stood in the early 20th century (from Havret etc.)
Nestorian Stele – Inscription: A slice of Christian history from China. Australian Museum.
จารึกในประเทศจีน
จารึกภาษาจีน
ศาสนาคริสต์ในประเทศจีน
ซีอาน
จีบให้วุ่นลงทุนด้วยรัก

จีบให้วุ่นลงทุนด้วยรัก  (จีน: 以爱为营) เป็นซีรีส์ทางโทรทัศน์ของจีนที่นำแสดงโดยดีแลน หวัง และ ไป๋ลู่ ออกอากาศตอนแรกทางหนานหูทีวี อ้ายฉีอี้ Mango TV  TrueID ออกอากาศตอนแรก 3 พฤศจิกายน 2566ในวันที่ 1 พฤศจิกายน 2023 Di Ai Vi Doanh มีกำหนดออกอากาศในวันที่ 3 พฤศจิกายน 2023 ทาง MangoTV และวันที่ 5 พฤศจิกายน 2023 ทาง Ho Nam Ve Thi ภาพยนตร์เรื่องนี้ได้รับลิขสิทธิ์ในเวียดนามและออกอากาศทาง K+ เท่านั้น
== เรื่องย่อ ==
เจิ้งซูอี้ (รับบทโดย ไป๋ลู่) นักข่าวสาวสายเศรษฐกิจที่มุ่งมั่นทำงานหนักให้กับหนังสือพิมพ์การเงินชั้นนำแห่งหนึ่งของจีน เธอตั้งใจที่จะเผยแพร่ประเด็นข่าวหน้าหนึ่งอยู่เสมอ ๆ ดังนั้น เธอจึงพยายามอย่างเต็มที่เพื่อให้ได้สัมภาษณ์หนึ่งในซีอีโอหนุ่มอายุยังน้อยที่ได้รับการพูดถึงมากที่สุดในแผ่นดินจีน ฉื่อหยาน (รับบทโดย หวังเฮ่อตี้) นักธุรกิจหนุ่มไฟแรงที่กำลังมองหาการลงทุนหลากหลายรูปแบบในบริษัทสตาร์ตอัปอนาคตไกล เพื่อเป็นแนวทางในการตอบแทนสังคม
==นักแสดง ==
หวังเฮ่อตี้  รับบทเป็น  ฉื่อหยาน
นักธุรกิจหนุ่มที่ประสบความสำเร็จ เขาเป็นคนฉลาด เด็ดขาด และมีความทะเยอทะยาน เขาต้องการที่จะสร้างบริษัทสตาร์ทอัปที่ประสบความสำเร็จ
ไป๋ลู่  รับบทเป็น  เจิ้งซูอี้
เป็นนักข่าวสาวสายเศรษฐกิจให้กับสำนักพิมพ์ด้านการเงินชื่อดังระดับประเทศ เธอมุ่งมั่นที่จะเสาะหาประเด็นมาขึ้นหน้าแรกเสมอ ๆ และมีความมุ่งมั่นที่จะได้สัมภาษณ์ผู้บริหารหนุ่มอายุยังน้อย
หลิวตงชิ่น  รับบทเป็น  กวนจี้
เจียงเพ่ยเหยา รับบทเป็น  ปี้รั่วซาน
เว่ยเจ๋อหมิง  รับบทเป็น  อวี้โหยว
เสินอวี่เจี๋ย  รับบทเป็น  ฉินสือเยว่
หวังเหว่ย รับบทเป็น ก่งหนาน
เนี่ยหยวน รับบทเป็น ก่วนเซียงเฉิง
เจิ้งลี่ รับบทเป็น ถังอี้
ต่งฉวน รับบทเป็น ซงเลอหลัน
โจวเคออวี่ รับบทเป็น อี้หยาง
== เพลงประกอบต้นฉบับ ==
== การออกฉายในจีนและไต้หวัน ==
== การตอบรับ ==
ซีรีส์เรื่องนี้ยังได้นักแสดงนำระดับท็อปของจีนอย่าง (ไป๋ลู่) และ(ดีแลน หวัง) มารับบทนำ ซึ่งทั้งคู่ต่างก็ถ่ายทอดบทบาทออกมาได้อย่างยอดเยี่ยม เรียกเสียงหัวเราะและเรียกความฟินจากแฟน ๆ ได้ไม่น้อย
== การผลิตและการออกฉาย ==
===การผลิต===
เป็นซีรีส์โรแมนติกคอมเมดี้ที่ดัดแปลงทึ่ดัดแปลงสร้างมาจากนิยายออนไลน์ชื่อดัง Accidental Love (错撩) ของ เชี่ยวเหยา รวมตอนทั้งหมดที่ออกฉาย 36 ตอน ตอนละ 45 นาที กับกับโดย(กัว ฮู) เขียนบทโดย (หยางเฉียนจือ)
===การออกฉาย===
ออกอากาศครั้งแรก วันที่ 3 พ.ย. 2566 ถึง 29 พ.ย. 2566
ออกอากาศทุกวัน:วันจันทร์ วันอังคาร วันพุธ วันเสาร์ วันอาทิตย์
== อ้างอิง ==
== แหล่งข้อมูลอื่น ==
ละครโทรทัศน์จีน
ละครโทรทัศน์ประเทศจีนที่เริ่มออกอากาศในปี พ.ศ. 2566